cyanic-selkie/wikianc huggingface dataset:
Jeanne d’Arc
Während am Hundatjarign Kriag hot se de Franzosn gegn de Englända gfiat. Duach Varrot hom se de Burgunda gfonga gnumma und on iare Vabindeten, di Englända, vakafft. A Kiachnprozess hod se diskreditian soin. Untam Vorsitz vum Bischof vo Beauvais, Pierre Cauchon, wo dena Engländan sea nah gstondn is, is se wegn am Vastoss gegns Kiachngsetz vaurteit und af Befej vom englischn Kini afm Moarktplotz vo Rouen afm Scheitahaufn vabronnt worn. 24 Joar spada hot da Vatikan an Revisionsprozess duachgfiat, wo sie daun im Joar 1456 letzendle freigsprochn worn is. Johanna is daduach zua Märtyrerin eakleat und vom Papst Benedikt XV. 1920 heiliggsprochn worn. Ia Gedenktog is da 30. Mai.
Heiligsprechung
De Muadda vo da Johanna hod se noch iam Dod darum bemiat, an Prozess nei afzroin. 24 Joar spada, am 7. Novemba 1455, hod da Koarl VII. vorm Hintagrund vo vaendatn politischn Verhejtnissn in da Kathedraln Notre-Dame de Paris an Rehabilitationsprozess eaeffnet. Nochdem da Hundatjarige Kriag weitgehend zu Gunstn vo Frankreich ausganga is, hod da Koarl sei Position steakn woin und de ohoitande Kritik zwegn am Todesurteis gegn de imma no populeare Jeanne d'Arc beendn woin. Am 7. Juli 1456 is des Urtei vakindd worn: de voistendige Rehabilitiarung - olladings ohne de Meada vaontwortle z mocha.
Am 18. Aprui 1909 is de Johanna nacha vom Pius X. selig- und am 16. Mai 1920 vom Benedikt XV. heiliggsprocha worn.
Im „Biographisch-bibliographische Kirchenlexikon“ hoassts: „Die Jungfrau von Orléans war, wenngleich zu einem viel zu frühen Tod verdammt, angefüllt mit einem unbedingten Glauben an Gott und dem Bewusstsein der Göttlichkeit ihrer Sendung, ihr Leben war selbstlos und heroisch. Ihr Wesen erwies sich als großherzig und schlagfertig.“
Die heilige Johanna is Schutzpatronin vo Frankreich, Rouen und Orléans.
Aurora
Aurora is znaxt de lateinische Bezeichnung vom Morgnrod. Es is oba aa da Nama vo ana Geddin, de wo da griachischn Geddin Eos entspricht. Im antikn Rom is oft ned kloar zwisch im Morgnrod und da Geddin untaschiedn worn.
De Aurora is de Schwesta vom Sunnagod Sol und vo da Mondgeddin Luna.
Ba de Germanen wor de Ostara de entsprechende Geddin, im indischn Rigveda de Ushas.
Fa Ngum
Da Fa Ngum is 1316 in Müang Sua in Laos gebuan wuan. Ea hod mid sein Vota noch Kambodscha ins Exil geh miassn. Duat in Angkor, hod a sei Ausbüdung griagd und dem duatign Kini sei Tochta gheirat. Mid da Intaschtitzung vo sein Schwiegavotta hod a Soidotn augwoam und is in Laos eigfoin. Nochdem ea de Fischtntima, Oas nochn Aundan eaowat hod, is a zan easchtn Kini vo Laos krönt wuan. Gschtuam is a im Joah 1393 (1374?). Sei Nam ois Kini woa: Somdetch Brhat-Anya Fa Ladhuraniya Sri Sadhana Kanayudha Maharaja Brhat Rajadharana Sri Chudhana Negara
Sei Jugand
Ea is 1316 Im Fiaschtntum (Mueang) Sua af d`Wöd kema. Sei Famüli hod vom Khun Lo em Grinda vo Rajadharani Sri Sudhana und da Stod Luang Prabang ogschtaummt. Sei Großvota woa da Suvanna Khamphong, da Heascha vo Chieng Dong Chieng Thong. De Zwoa san daun am Hof vo Ankor Thom in Kambodscha afgnummawuan. Da Fa Gnum hod duat a sei Ausbüdung gmocht und hod schpoda em Kini Jayavarman sei Tochta, de Nang Keokeng Ya (Nang Keava Lot Fa) heiratn deaffa. De a schpoda in Laos den Theravada Buddhismus eigfiat hod.
Sei Weg zan Kini
Do a de Provinzn vaeind hod güt a ois da easchta Kini vo Laos. Sei Laund hod a Lan Xang: Des Laund da Million Elefauntn ghoaßn. Weu da Elefaunt woa des Zoachn vo da mülitarischn Kroft.
Sei schpodas Lebm
Ea hod daun aus dynastischn Grind nu amoi gheirat. De Tochta vom Fiaschtn Adhutthaya za Frauw gnumma. Mid Dea hod a den Suhn Oun Huan ghobd. Weu ea de umma 300.000 Thaiuntanen mera in sei Reich eibindn woit, is sei Suhn nuameah Sam sen Thai gnennt wuan (Des Wuat bedeit 300.000). Und mid dem Naum isa aa da nexte Kini wuan.
Weu a bolitische Unruhn gfoigt san, hod se da Kini Fa Ngum 1373 ins Exil (Ausgeding) noch Muang Nan zruckzogn, wo a daun a 1393 vaschtuam is. Sei Suhn da Samsenethai is daun zan Regentn eahobm wuan.
In de vom Fa Ngum eaowatn Grenzn hod sei Famüli nu umma 300 Joah regiat.*
Walker County, Texas
Walker County is a County im Bundesstoot Texas in da USA. Im Joar 2000 hods County 61.758 Eihwohna und a Bevökarungsdichtn vo 30 Eihwohna pro Quadratkilometa ghod. Da Vawoitungssitz (County Seat) is in Huntsville.
Geografie
Des County liegt im Ostn vo Texas, uma 130 km zua Grenz zu Louisiana und is im Sidwestn uma 120 km vom Golf von Mexiko entfeant. Es hod a Flächn vo 2076 Quadratkilometa, wovo 36 Quadratkilometa Wossaflächn san.
Es grenzt im Uahzoagasinn an foignde Countys:
Puente Alto
Puente Alto is a Kommune in Chile mid 515.400 Eihwohna (Stond: 2004) und liegt unweit vo da Haptstod Santiago de Chile. Se liegt in da Agglomeration Gran Santiago. Puente Alto is Haptstod vo da Provinz Cordillera in da Región Metropolitana de Santiago.
Gschicht
De Kommune is am End vom 19. Joarhundad untam Noma Las Arañas grindt worn.
Puente Alto is per Dekret vom 8. Jenna 1898 grindt worn und am 3. Septemba 1958 de Haptstod vo da Provinz Cordillera.
Wirtschafd
Im Meaz 2006 is de Metrolinie 4 voiendt worn, wos de Stod ans Netz vo da Haptstod obindt.
Mittelschönbronn
Mittelschönbronn is a Ortstei vo da Gmoa Wieseth im Landkroas Ansbach (Middlfrankn).
Geografie
Des Doaf liegt an da Wieseth.
Gschicht
1801 hods im Ort ocht Haushoite gem, vo dena sechs am Ansbachischn Oberamt Feuchtwangen und zwoa am Hochstift Eichstätt untatan woarn.
Bis zua Gebietsreform in Bayern (1. Jenna 1972) hod da Ort zua middlawei aufglestn Gmoa Oberschönbronn gheat.
Vakeah
Gmoavabindungsstroßn fiahn noch Wieseth und Häuslingen jeweis zua Stootsstroß 2248 und noch Ammonschönbronn.
Städt in Mexiko
Des is a Listn vo de Städt in Mexiko.
Hattnhofn
Hattnhofn is a Gmoa im obaboarischn Landkroas Fiarschtnfoidbruck und gheart zur Vawoitungsgmoaschaft Mammadarf.
Geografie
Hattnhofn liggt ummara 11 km nordweschtli vo Bruck und knapp 40 km weschtli vo Minga. Aa wenns a guats Stickl vo Minga weg is liggts no in da Region Minga.
S gibt nur de Gmarkung Hattnhofn. Ortstoale san Hattnhofn, Haschplmoor und Loitershofn.
Gschichte
De Entstähung vo Hattnhofn geat auf de Zeit zwischn 1078 und 1098 zruck wos von am Bajuwarn mid'n Nama Hatto grindt worn is. Sei Burg is damois auf'm heitign Kirchbiche gstandn. Ob'm 13. Joarhundat is Hattnhofn a Gmoa worn, de vom Grundherrn unahängig gwen is. Da Ort hot im Kurfiarschtntum Bayern zum Rentamt Minga und zum Landgricht Dachau gheart. Im Kenigreich Bayern is Hattnhofn durchs Gmoaedikt vo 1818 zur a söebständign Gmoa worn. Mid'm Bau vo da Bonlinie Minga-Augschburg hot se ob 1840 de Siedlung Haschplmoor entwicklt. Durch an Fliagarongriff is im Joar 1945 a groaßa Toae vom Ort zasteart worn. Nochm Kriag hot ma'n Ort mid Fleiß boid wieder aufbaut.
Eihwohnarentwicklung
Im Gmoagebiet vo Hattnhofn hot ma 1970 929, 1987 na 1.090 und im Joar 2000 1,342 Eihwohna ghobt.
Politikh
Burgamoaschta is da Ettenberger Matthias (CSU). Er is im Joar 2002 zum Nochfoiga vom Dinkel Beda (UWG Haspelmoor) worn. De Einahma vo da Gmoasteir san im Joar 1999 umgrechnet 632 T€ gwen. De Einahma vo da Gwerbesteir san davo (netto) umgrechnet 83 T€ gwen.
Wurtschaft und Infrastrukhtur
Noch da amtlichn Statistikh hots 1998 im Handwerkh 30 und im Handl und Vakea khoane sozoivasichaungspflichtig Bschäftigte am Orbatsort gem. In sinschdign Wurtschaftsbereichn san am Orbatsort 48 Leit sozoivasichaungspflichtig beschäftigt gwen. Ois in oim hots 455 sozoivasichaungspflichtig Bschäftigte am Wohnort gem. Im verarbatndn Gwerbe hots 4 Betrieb und auf'm Bau hots aa 4 Betriebe gem. Außerdem hots im Joar 1999 19 Baurnhef mit a landwurtschaftlich gnutztn Flächn vo 516 ha gem. Davo san 451 ha Ockchaflächn.
Buidung
Im Joar 1999 hom de foigendn Eirichtunga existiert:
Powiat Białogardzki
Da Powiat Białogardzki is a Powiat (Landkroas) im Noadostn vo da poinischn Woiwodschoft Westpommern.
Oigmoane Ogom
Da Powiat eastreckt se iwa a Fläch vo 845,46 km². Im Powiat lem uma 49.000 Menschn, des entspricht ana Bevejkarungsdichtn vo 58 Eihwohna je km².
Städt und Gmoana
thumb|left|Gmoana vom Powiat Da Powiat Białogardzki umfosst insgsomt via Gmoana:
Klause (Wunsiedel)
Geografie
Des Oanzlgehöft liegt östli vo Hildenbach und sidli vo da Kroasstroß WUN 6.
Segnswiadigkeitn
Unmittlboa untahoib vom Gehöft liegt da Klausnteich, Ursprung vom Bochlauf Krugelsbach.
Kühlgrün
Kühlgrün is a Ortstei vo da Gmoa Tröstau im Landkroas Wunsiedel im Fichtelgebirge.
Log
Da Weiler liegt uma via km nördli vom Tröstaua Ortskern und guat fimf km sidwestli vo Röslau. Da Ortstei Vordorf liegt uma oan km in westlicha Richtung. Kühlgrün is üba de Kroasstroß WUN 6 ons Stroßnvakeahrsnetz onbundn.
Gschicht
Aus unbekonntn Grindn is de Ortschoft im 15. Joarhundad vo de domolign Bewohna aufgem worn. Fias Joar 1482 is da Kauf vo da Siedlung duach Peter Neupauer, Buagamoasta in Wunsiedel, und de Earichtung vo oam Schofhof belegt.
Marlene Dietrich
De Marlene Dietrich (* 27. Dezemba 1901 z Schöneberg (heit a Oatstei vo Berlin) ois Marie Magdalene Dietrich; † 6. Mai 1992 z Paris) wor a deitsch-amerikanische Schauspuiarin und Sängarin.
De Dietrich ghead zu de wenign deitschsproching Schauspuiarinnen und Sängarinnen, de wo a Wejdkarriere gmochd hom. Se wor ia ganze Karrier duach populea und hod se imma wieda neieafundn. Ian internationaln Duachbruch hods midm Fuim "Der blaue Engel" (Da blaue Engl), unta da Regie vom Josef vo Sternberg, ois Lola ghobd. No im sejm Joar hod se an Vadrog mid Paramount Pictures griagt und is midm Sternberg af Hollywood ganga. Mid Fuim wia Marokko (1930 midm Gary Cooper), Shanghai-Express (1932) und Der große Bluff (1939) is se zum Wejdstar und zu oane vo de bestbezoitasdn Hollywoodschauspuiarinna worn.
Zwengan Nationalsozialismus in Deitschland is de Dietrich 1939 amerikanische Stootsbiagarin worn. Im zwoatn Wejdkriag is se fia de amerikanischn Soidotn an da Front afdredn. Nochm Kriag hod de Dietrich neama vui Fuim gmochd. In den 1950a, 60a und 70a Joar hod se voa oim Wejdtourneen ois Sängarin gmochd.
FC Hegelmann
Da FC Hegelmann, offiziell Kauno rajono futbolo klubas Hegelmann, kuaz Hegelmann, is a Litauischa Fuaßboiklub, dea in da A lyga spüd.
Marlene Dietrich
Iare Marknzoachn worn iare langa, sexy Haxn, ia rauchig-erotische Stimm und de Hosnozig, de wo se populea gmochd hod.
FC Hegelmann
Dea Kauno rajono futbolo klubas Hegelmann Litauen is 2007 ois „FC Hegelmann Litauen“ ins Lebm gruafn wuan.
Marlene Dietrich
Dokumentarfuim
Dokumentarfuim, wo de Dietrich midgwiakt hod:
Jauring
Jauring is a Urtschoft und a Katastralgmoa in da Gmoa Aflenz im Bezirk Bruck-Mürzzuschlag in Steiermark.
Siedlungsentwicklung
Zum Johreswexl 1979/1980 woarn in da Katastralgmoa Jauring zsammgrechnt 106 Bauflächn mit 29.598 m² und 120 Gärten auf 70.742 m², 1989/1990 woarn´s 108 Bauflächn. 1999/2000 woar die Aunzohl der Bauflächn auf 418 angewachsen und 2009/2010 bestanden 200 Gebäude auf 433 Bauflächn.
Bodnnutzung
De Katastralgmoa ist laundwirtschoftli prägt. 140 Hektar sand zum Johreswexl 1979/1980 laundwirtschoftli gnutzt gwesn und 549 Hektar woarn forstwirtschaftli gefiahrte Woidflächn. 1999/2000 is auf 105 Hektar Laundwirtschaft betriebn wordn und 592 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 86 Hektar ois laundwiatschoftliche Flächn gnutzt und Foastwirtschoft is auf 585 Hektar betriebn woarn. De duachschnittliche Bodenklimazahl vo Jauring is 27,5 (zum Staound 2010).
1017
Des is a Iwablick iwas Joar 1017.
Cetraro
Cetraro is a italienische Gmoa in da Provinz Cosenza in da Region Kalabrien mid Eihwohna (Stond: ).
De Nochboagmoana san: Acquappesa, Bonifati, Fagnano Castello, Guardia Piemontese, Malvito und Sant’Agata di Esaro.
Berihmdheitn
Riccardo Pizzuti (* 1934), Schauspuia und Stuntman
Der Bulle von Tölz: Ein Orden für den Mörder
Ein Orden für den Mörder is a deitscha Feansehfuim van Wigbert Wicker ausm Joar 1999 noch on Drahbuach van Franz Xaver Sengmüller. Es is de 21. Foig vo da Krimiserie Da Bulle vo Däiz midm Ottfried Fischer ois Hauptkommissar Benno Berghammer. Da Fuim is zun easchtn Moi am 24. Feba 1999 af Sat.1 ausgstroit worn.
Handlung
Da Gschäftsmo Georg Schnappinger wocht noch ara duachzechtn Nocht gfesslt in sein Bett af. Nem eam liegt sei Ehefrau Thekla – tod. De Haushäitarin Anna Seidel bfreit eam und ruaft an Sanka und de Polizei. Wias ausschaugt, is as Opfa im Eadgschoss duach a Schädlvaletzung z’tod kemma und is danoch im 1. Stock afs Bett glegt worn; de Eibruchspuan daweckn an Eidruck, wia wonns extra glegt worn waradn.
De Tochta van Opfa, de Irene Knauff, hod laut oagne Ogom noch on Konzeatbsuach z Minga zeascht ian Mo Volker umara Mittanocht dahoam aussteing lossn, hod danoch ia Muada dahoam obgsetzt und ist donn sejba hoamgfoarn.
Fia de Kriminala Benno Berghammer und Sabrina Lorenz is da Georg Schnappinger da Haptvadächtige, wei ea kuaz vorm finanziellen Ruin steht; as Vameng hod seina Frau gheart und ea steht ois Oanziga im Testament, wos a stoarks Motiv doarstejt. Oba da Schnappinger hod a Alibi: Zua froglichn Zeit hod ea mid an Landrod Wallner, an Stootssekretär von Gluck und an Prälatn Hinter gsoffa, wei ea an Bayerischn Verdienstorden kriang soid.
Da Kommissar Berghammer frogt de ondan „Amigos“, de wo mid an Schnappinger gfeiad hom, noch eanare Alibis. Da Landrod Wallner hod noch da Feia im „Goldenen Ochsen“ ibanocht und on Hostessnservice ghobd, und da Prälat Hinter wui mid de Klostaschwestan an Rosnkronz bedt hom. Nua da Stootssekretär von Gluck hod zeascht koa Alibi ned, wei ea des zgunstn vo seina Reputation gopfat hod. Wias jetzad oba um Moard geht, is eam as wossadichte Alibi doh wichtiga. Ea foart oiso zua Berghammerin, fuids Omejdungsformular aus, zoid 60 Mark in Bar fiad Ibanochtung mid Fruahstuck und fordat de 1000 Mark zruck, de wo ea iara ois „Sichaheit“ ibalossn hod. Außadem valongt ea a Quittung fias Ibanochtn und de Rechnung fiad Reparatur van Goartnzaun. Des is fia de Berghammerin a Problem, weis fiad Reparatur 200 Mark schwoarz zoid hod.
Da Erik Haindl, an Landrod Wallner sei Chauffeur, sogt aus, doss ea an Schnappinger exakt um hoibe zwejfe bei da Nocht dahoam obgliefat hod und dort ois stad und dunkl gwen is. Des bringt an Schnappinger sei Alibi ins Woggln, wei ea demnoch vor seina Frau hoamkemma is. Außadem stejn de Kriminala fest, doss da Schnappinger si aa sejba gfesslt hom kannt. Dea hoid dageng, doss ea fia des vui z bsoffa gwen warad.
Ban Begrebnis und ban Todnmoi losst si vo de Großkopfadn koana ned blicka; im Speisesoi san nur de Mitglieda vo on kloanan Streichorchesta und da Benno Berghammer mid an Schnappinger. Dea hoid grod a Hossred af de obwesendn Politika, wia da Prälat Hinter einarennt und van Kommissar valongt, doss ea an Schnappinger vahoft, wei dea de Konten van bischeflichn Missionswerk plindat hod. Da Berghammer intressiat si oba ned fia den Schmarrn und losst an Prälatn steh.
Da Sabrina Lorenz foid af amoi af, doss se und ia Kolleg bishea ned driba nochdenkt hom, wos midm Vameng vo da Todn passiat, wonn da Georg Schnappinger ois Eabe ausfoit. De Kommissar wead kloar, doss in dem Foi de Tochta, oiso d’Irene Knauff, zua alloanign Eabin wean dadad. So Homs zwoar a neie Haptvadächtige, oba koane Beweis ned. Aft reißt da Berghammer seina Kollegin a poar Hoar aus und steckts in a Beweismittlsackal. De Lorenz protestiat zwoar gega de Oart vo Beweismittlbschoffung, geht donn oba doh mid ins Antiquitätngschäft vo da Knauff. De Kriminala konfrontiarn de Irene Knauff midm fingiatn Beweis und da Theorie, doss mid iara Muada wegan Testament gstriddn hod; doss drum zu de tedlichan Hondgreiflichkeitn kemma is; doss ia Mo ban „Zammrama“ ghoifa hod; und zun Schluss häddns dafia gsorgt, doss so ausschaugt, wia wonn da Georg Schnappinger af dilettantische Weis on Eibruch vortaischt häd. Unta dem Druck gibt d’Irene Knauff schliaßli an Streit ums Testament zua und streit aa die ondanen Vorwiaf ned ob, schränkt oba ei, doss ia Muada oafoch unglickli gstiazt is.
Da Landrod Wallner, den wo da Benno Berghammer efta mid Korruptionsvorwiaf konfrontiat hod, wui si af sei Weis am Kommissar rächen. Ea sorgt dafia, doss d’Resi Berghammer ind Oper z Minga ausgfiaht wead, dmit ia Sohn stuamfrei hod. Donn soi a junge Dame van Hostessnservice an Benno vafiahn. Da Kommissar riacht a Falle und sogt, se soi iare Aftroggeba ausrichtn, doss ea si ned bstechn losst. Wias eam frogt: „Wejchene Aftroggeba?“, deafs bleim. Da Landrod Wallner, dea wo de Szene vo draußt duach a Fensta vafoigt hod, draht si zfriedn um und geht.
Hintagrund
Gfuimt worn is z Däiz, z Fischbachau (Kiach, Friedhof) und z Greawoid (Schlosshotej); ois Schaublotz fia de „Pension Resi“ homs as Hollerhaus Irschnhausn heagnumma.
Kritik
De Programmzeitschrift TV Spielfilm schreibt: „Ottfried Fischer gibt sein Bestes, und die Geschichte hält gekonnt die Balance zwischen augenzwinkernder Ironie und undurchsichtiger Krimihandlung.“
Rougnat
Rougnat is a Gmoa im Zentroimassiv in Frankreich. Se ghead zua: Region Nouvelle-Aquitaine, zum Département Creuse, zum Arrondissement Aubusson und zum Kanton Auzances.
Geografie
De voamolige Route nationale 696 und heitige Départementsstross D996 fiahd iwa Rougnat. De ogrenzndn Gmoana san:Reterre im Noadwestn, Fontanières im Noadn, Charron, Auzances und Le Compas im Sidn, Bussière-Nouvelle im Sidwestn und Arfeuille-Châtain im Westn. De Ortschoft wead im Westn vom Cher tangiad. Diesa nimmdn Boch af, dea'n gressdn See in da Gmoagemarkung, an Étang du Crouzet, duachfliassd.
Méru
Méru is a franzesische Gmoa mid Eihwohna (Stond: ) im Département Oise in da Region Hauts-de-France. Se liegd im Arrondissement Beauvais und is Haptort vom Kanton Méru.
Geografie
De Gmoa om Boch Ru de Méru, dea se ois Esches bis zu seina Mindung in de Oise im Gmoagebiet vo Persan fuadsezd, liegd estli vo da Autoroute A16 on da Bohstreckn vo Épinay-Villetaneuse noch Le Tréport-Mers, de in Méru oan Bohhof bsizd.
Gschicht
De ehemolige Gmoa Lardières is im Joar 1964 z Méru eihgmoandd worn.
Gmoapartnaschoftn
Méru is mid da Stod Borken in Hessn, 🇩🇪 vaschwistad. Fia diese Partnaschoft hom beide Orte 1978 vo da Deitsch-Franzesischn Kuituastiftung a Uakunde fia de beispuihofde Gstoitung vo da Partnaschoft eahoidn. Im Joar 1999 hom beide Orte as Eiropadiplom vom eiropäischn Parlament eahoidn.
Korsika
Korsika (Korsisch: Corsica, Frz.: Corse) is a Insl im Middlmeea, wo za Frankreich gheat. De Insl bsteht zan grossn Tei aus Hochgebiag. Se liagt westli vo Italien und neadli vo da Insl Sardinien. Korsika is de viatgresste Insl im Middlmeea, gressa san nua Sizilien, Sardinien und Zypern.
Korsika hod a Fläch vo 8.680 km² und 0 Einwohna (Stand ). De Haptstod vo da Region is Ajaccio.
Grundlogn vo da Chemie
De Chemie is de Natuawissnschoft, de wos si mim Aufbau, mit de Eignschoftn und de Reaktiaunan vo Stoffn bschäftigt. Stoffe san Materie und bestehngan aus Atoman, Moleküün, Nanopartikln, Cluster, ...
Chemische Elemente
A poa Begriffe:
Bohrsches Atommodöö
De Elektronen san auf anzelne kraasfeamige Schoin rund uman Kean auftäut (K = 2e, L = 8e, M = 8e, N = 18e, …). De aißaste Schoin bstimmt de Eignschoftn vo dem Element. A jeds Atom schaut, dass a volle Außnschoin kriagt, drum gehts Bindungan ei. Außa de Edelgase, de haum scho a volle Außnschoin, drum san de ned seah reaktiv.
Orbitalmodöö
In Wirklikeit schauts a wengl aundas aus. De Elektronen kaunst nämli ois Wöön oda Täuchen betrochtn (Welle-Täuchen-Dualismus). Durch Iwalogerung vo de Wöönfunktionan kriagt ma Bereich', wo se de Elektronan mit ana eahähtn Woahscheinlikeit aufhoidn, des san de Orbitale.
Periodnsystem
Es Periodnsystem vo de Elemente (PSE) is 1869 vom Dmitri Mendelejew und vom Lothar Meyer unohhängig voranaund entwicklt wuan (aufbauend auf ihm J. A. R. Newland sein „Gsetz vo de Oktave“). De Elemente mit de gleichn Eignschoftn stehngan untaranaund in da sööm Gruppn; noch aufsteigenda Massn (MZ) greiht. Domois hods aa no Lückn gem, wo ma scho de Eignschoftn vo de no unentdecktn Elemente im Vuahinein hod sogn kinna (1875: Gallium, 1879: Scandium, 1886: Germanium - de kumman in da Natua vua). Späda hod ma no einige Elemente künstli heagstööt, owa de san noch wenign Millisekundn wieda zafoin. De meistn Elemente san bei Raumtemperatua und Noamäudruck fest und metollisch. Brom und Quecksüwa san flüssig, Wossastoff, Stickstoff, Sauastoff, Fluor, Chlor und de Edlgase san gasfeamig. De Atommassn steigt vo obm noch untn und vo links noch rechts. Da Atomradius nimmt vo obm noch untn zua, vo links noch rechts oh (bei de Hauptgruppn, wäu sa se stärka auziahn). De Elektronegativität (des is de Fähigkeit vo an Atom, dass Bindungselektronan aun si zaht) nimmt vo obm noch untn oh und vo links noch rechts zua. De Ionisiarungsenergie (oiso de nötiche Energie, ums am schwächstn bundane Elektron vo an Atom zan entfeanan) nimmt vo obm noch untn oh und vo links noch rechts zua (Ausnauhm: Edlgase).
Chemische Vabindungan
Chemische Vabindungan bstengan aus Atoman in definiatn Menganvahöötnissn, de wos mitaranaund vabundn san; des kennan sei: Moleküü, Ionangitta, Metoigitta, Komplexe oda Cluster. De Summanfuaml gibt de Auzoi vo jeda Atomoat im Moleküü oda in ana Fuamleiheit au, z. B.: C6H6, C60, NaCl, C37H67NO13. De Struktuafuaml zoagt de Vaknüpfungen vo de Atome schematisch.
Ma untascheidt organische Vabindungan (devventhoidn Kuinstoff und Wossastoff) und aunorganische. Da Kuinstoff kau via Bindungan eigeh; ois irdische Lem basiat aufm Kuinstoff. Fricha hod ma glaubt, nua's Lem kau organische Stoffe produzian („vis vitalis“), owa jeda Natastoff (aa unsare DNA) kau synthetisch heagstööt wean, waunst genau waßt, wia's zaumgsetzt is, wäu ois aus den sööm Atoman bsteht. Ois easchtas hod da Wöhler organische Substanz aus aunorganischn Ausgaungsstoffn heasgööt (1824: Oxalsäure duach Hydrolyse vo Dicyan; 1828: Harnstoff aus Ammoniumcyanat).
De Oxidationszoi (Oxidationsstufn, elektrochemische Weatigkeit): gibt de Ionanlodung vo an Atom in ana chemischn Vabindung oda in an mehratomign Ion au, desd hädast, waun de Vabindung nua aus oaatomign Ionan bstengan ded. In ana lodungsneitroin Vabindung is de Summan vo de Oxidationszoin 0. Domitsd des ned mit de Ladungan vawexlst, schreibt ma de Oxidationszoi noamalaweis mit römischn Ziffan, z. B.: H2O = H+I2O-II, FeO = Fe+IIO-II, Fe2O3 = Fe+III2O-II3.
Metoibindung
A Metoi hod a kloane Elektronanaffinität (EA). In an Metoigitta gem de Metoiatome eahna aißan Elektronan oh, de wos daun ois „Elektronangas“ delokalisiat zwischn de vabliabanan, positiav glodanan Atomrümpfn vualiagn. De Atomrümpf' uadnan se periodisch in an Metoigitta au; es Elektronangas hööts zaum und steht fia de Leitung vo elektrischm Strom zua Vafügung. Metoi san im Untaschiad zua an Ionankristoi guad vafuamboa.
Atombindung (kovalente Bindung)
Maunche Atome kennan se Elektronan täun, wauns a gmeinsaums Moleküüorbitoi duach Iwaloppung vo eahnare Atomorbitole büdn. De Bindung is raimlich gricht'; de Bindungslängan und da Bindungswingl kennan gmessn wean. De Atombindung kau apolar (bei gleichn Partnan) oda polar sei.
Massneahoitungsgsetz
Es Massneahoitungsgsetz is 1758 vom Lavoisier aufgstööt wuan: „Die Summe der Massen der Edukte (Ausgangsstoffe) ist immer gleich der Summe der Massen der Produkte (Endstoffe).“ Des haßt, bei chemischn Reaktionsgleichungan muass auf da linkn Seitn de de söwe Auzoi vo jeda Atomsortn stehn wia auf da rechtn. In da Physik güüt des ned (Keanspoitung, Keanfusion).
Gsetz vo de konstauntn Propoationan
Es Gsetz vo de konstauntn Propoationen is 1797 vom Proust aufgstööt wuan: „Das Massenverhältnis der Elemente in einer definierten Verbindung ist immer konstant.“ Eh kloa, wäu aa's Vahöötnis vo de Atome in ana Vabindung konstant is. Beispü: Es Vahöötnis vo Na zu Cl in NaCl ist imma 23:35,5; es Vahöötnis vo Ca zu O in CaCO3 is imma 40:48 [rel. Atommassen in u: Na (23); Cl (35,5); Ca (40); O (16)].
Stoffmengan
De Stoffmengan n is a Moß fia de Auzoi vo Täuchen. De Eiheit vo da Stoffmengan is Mol. 1 mol san 6,023 · 1023 Täuchen, des san genauso vü, wia 12 g vom Isotop 12C. De Massn m vo an Mol aun gleichn Täuchen is de Molare Massn M (Molmassn). M = m/n.
Chemischs Rechnan wia des wos ma grod gmocht haum, nennt ma Stöchiometrie.
Massnwiakungsgsetz
Jede chemische Reaktion kaunst ois Gleichgeicht betrochtn, des Gleichgewicht kau owa seah untaschiadli liegn. Z. B.: Ioddaumpf (I2) und Wossastoff (H2) san in an Glaskuibn eigschlossn und reagian duach Zaumstessn zua Iodwossastoff (2 · HI). Waun gnua HI büdt wuan is, stessn aa HI-Moleküü zaum und wean wieda I2 und H2 büdn. Wo dass des Gleichgwicht liagt, wiad duachs Massnwiakungsgsetz bschriam:
mit:
Bei schwaalöslichn Stoffn haßt de Gleichgewichtskonstauntn Löslichkeitsprodukt KLP.
A Spezialfoi san de oszilliarandn Reaktionan, des is a System wos ohwechslnd hi- und zruck reagiat, z. B.: de „Iod-Uhr“ (Briggs-Rauscher-Reaktion: KIO3/H2SO4 + Malonsaire/MnSO4/Stärke + H2O2) oda de Taktgebung vo unsam Heazschlog (Sinusknotn).
Prinzip vom kloanstn Zwaung
Le Chatelier (1884): „Übt man auf ein chemisches System im Gleichgewicht einen Zwang aus, so reagiert es so, dass die Wirkung des Zwanges minimal wird.“ z. B.: Ammoniaksynthese 3𝐻2 + 𝑁2 ↔ 2𝑁𝐻3: Aus via Gasmoleküün wean zwoa – a Druckeahähung begünstigt de Reaktion.
Thermodynamik
De Thermodynamik sogt uns, ob a Reaktion iwahaupt owerennan kau.
De Fundamentoigleichung vo da Thermodynamik lautet:
mit:
De Entropie nimmt mit da Temperatua zua, drum findn entropiebstimmte Reaktionan wia a Zafoi bei hechan Temparatuan statt und energiebstimmte Reaktionan wiara Kristillation bei ana tiafan.
Kinetik
De Kinetik sogt uns, wia schnö dass a Reaktion owerennt. De Gschwindigkeit vo ana Reaktion, bis se's Gleichgwicht eistööt, kau duach de Temperatua erhäht wean. Wäu waun de Moleküü schnölla schwingan, stessns efta mitaranaund zaum. Ois Faustregl kaunst heanehma: Eahehung um 10° is a Vadoppelung vo da Reaktionsgschwindigkeit.
Katalysatoan
„Ein Katalysator ist ein Stoff, der die Geschwindigkeit einer chemischen Reaktion erhöht, ohne selbst dabei verbraucht zu werden und ohne die endgültige Lage des thermodynamischen Gleichgewichts dieser Reaktion zu verändern.“ —Wilhelm Ostwald
De freie Enthalpie ΔG nimmt während da Reaktion oh. Domit de Reaktion iwahaupt auhebt, muass easchta de Aktiviarungsenergie EA aufbrocht wean. Waun EA hecha is ois wia de Energie, de wos zua Vafügung steht (Wärme, Strohlung, …), nocha kauns ned owerenna. Beispü: Schwoazpuiva – ohne Zündung gibts koa Reaktion ned. Katalysatoan setzn de Aktiviarungsenergie owe, drum kennans de Reaktion stoak bschleinign. Es wiad nua de Reaktionskinetik, owa ned de Thermodynamik vaändat; de Gleichgwichtskonstauntn K bleibt unvaändat.
Sairn und Basn
Sairn san Stoffe, de wos Wossastoffionan (H+, Protonen) aun an Reaktionspartna ohgem kennan (Protonandonatoren). Basn (Laugn) san Stoffe, de wos Wossastoffionan aufnehman kenna (Protonanakzeptoren). Wossa kau ois a Protonandonator wia aa ois Protonanakzeptor wiakn, des haßt, es is amphoter. In wässrign Lösungan liagn solvatisiate (glöste) Protonan ois Oxoniumion (H3O+) vua. Es Wossa reagiat ständig mit se söwa (Autoprotolyse), es dissoziiert täuweis zua Hydroxidionan (OH-) und Oxoniumionan (H3O+):
A Saire kau nua daun ois a Saire wiakn, waun a Basn zua Reaktion zua Vafügung steht (und umkeaht). In wässrign Lösungan steht's Wossa imma ois Reaktionspartna zua Vafügung, es reagiat beim Kontakt mit ana Sairn ois Basn oda beim Kontakt mit ana Basn ois Sairn. Beispü:
Wiast siechst, reagiat da Chlorwossastoff eascht nochm Kontakt mim Wossa (oda ana aundan Basn) ois a Saire bzw. da Ammoniak reagiat eascht im Kontakt mim Wossa (oda ana aundan Saire) ois Basn. De Lösung vom Chlorwossastoff HCl (des is a Gas) im Wossa is de Soizsaire, de vom Ammoniak NH3 (aa a Gas) im Wossa Ammoniumhydroxid (oda Ammoniakwossa, Salmiakgeist).
Soize
Reaktionsprodukte vo ana Sairn-Basn-Reaktion nennt ma Soize. Se bestehngan imma aus an negatiavn Anion (vo da Sairn) und am positiavn Kation (vo da Basn). Soize wean noch da zugrundeliagandn Sairn benaunt.
Z. B. de Soizsäure HCl reagiat mit da Basn Calciumhydroxid (Koikmüli) Ca(OH)2, des eagibt es Soiz Calciumchlorid CaCl2.
Central Township
Central Township is da Nam vo foingde Townships in de Vaoanigtn Stootn:
Grundlogn vo da Chemie
Sairestärkn und Basnstärkn
De Sairestärkn pKS is da negatiave dekadische Logarithmus vo da Dissoziationskonstantn (ihn Logarithmus kennma eh scho vom Schoi).
Dessöwe güüt a fia Basn:
pH-Weat
In reinam Wossa is imma a Gleichgwicht zwischn dissoziiatn Moleküün und undissoziiatn:
Mim Massnwiakungsgsetz kennan ma uns de Gleichgwichtskonstauntn ausrechna.
Wäu se de Konzentration vom H2O bei gleicha Temperatua ned wirkli ändat, kaunst des fire ziahn und so kriagst es Ionenprodukt vom Wossa:
Da pH-Weat (pondus hydrogenii) [dimensionslos] is da negative dekadische Logarithmus vo da Konzentration vo de Oxoniumionan [mol/l], da pOH-Weat is da negative dekadische Logarithmus vo da Konzentration vo de Hydroxidionan. Gaunz genau gnumma, is da pH-Weat da negative dekadische Logarithmus vo da Wossastoffionan-Aktivität.
z. B.: Da pH-Weat 0 haßt 1 mol H3O+ pro Lita und 0,00000000000001 mol OH- pro Lita, des entspricht an pOH-Weat vo 14. A pH-Weat vo 7 haßt neutroi, ois drunta is saua, ois driwa basisch (beim pOH-Weat is umkeaht).
Berechnung vom pH-Weat
Waun de Sairnstärkn bzw. Basnstärkn und de Konzentration bekaunt san, kaunst da ihn pH-Weat iwa de fuigendn Zaumanhäng' (näharungsweis) ausrechna.
Fia vaschiadn stoake Sairn hosd vaschiadene Fuamln:
c(A) = [A] ... Konzentration vom Stoff A [mol/l]
Fia Basn vawendst de sööm Fuamln, nua stott H3O+ setzt OH- ei, und stottm KS nimmst des KB.
Neutralisation
Waun a Saire mit ana Basn vuiständig zua Soiz und Wossa reagiat, des a Neutralisation, de is stoak exotherm. Z. B. fia de Neutralisation vo 1 mol Schweflsaire (H2SO4) brauchst 2 mol Natriumhydroxid (NaOH).
Puffa
Puffa san Stoffe, zu denansd a Saire oda Basn dazuagem kaunst, ohne dass se da pH-Weat groß vaändat, z. B. Essigsaire (HAc, CH3COOH) und Natriumacetat (NaAc, CH3COONa); es Dissoziationsgleichgewicht is:
Wauns Soiz vuiständig dissoziiat is, nocha kriagst: [NaAc] = [Ac-], waunst a wengl H3O+ - oda OH− dazuagibst, ändert se zwoa es [HAc] bzw. [Ac-] owa ned es [H3O+], des haßt, da pH-Weat bleibt relatiav konstaunt.
Randolph County, West Virginia
Randolph County is a County in West Virginia in da USA.
1019
Des is a Iwablick iwas Joar 1019.
Monaco
As Fiaschtndum Monaco is a Stodstoot in Westeiropa. Es liegt, vo Frankreich umschlossn, an as Middlmeea-Gstod in da Nachan zua italienischn Grenz. Frankreich is fia de militärische Sicherheit vo Monaco zuaständig.
Da Nama geht auf griachische Siedla zruck, de wo si im 5. Joarhundat v. Kr. im Gebiet vom heitign Monaco niedaglossn ham. Heit is Monaco bsundas bei de Reichn vo da Wejd ois Wohnsitz begeat, wei koa Einkommensteia und koa Erbschaftsteia erhom werd und im Ausland begangane Finanzvergehn net vafoigt wern.
Gschicht
Monaco steht seit am 13. Joarhundat unta da Herrschaft vo de Grimaldi (urspringli aus Genua). 1731 is de männliche Linie vo da Familie ausgstorbn, de Familie Goyon-Matignon (eigheirat) is in Nama und Herrschaft nochgfoigt. Am 17. Juli 1918 is a Erschts Bilaterals Obkomma mit Frankreich gschlossn worn. Internationale Aufmerksamkeit hots 1956 gem, wia de amerikanische Schauspuiarin Grace Kelly an Fiaschtn Rainier gheirat hod. 1993 is da Beitritt zur UN eafoigt. Seitm 7. Jenna 2000 gibts an ständigen Vertreter bei der EU in Brüssel. 2005 is des Zwoate Bilaterale Obkomma mit Frankreich gschlossn worn.
Eadkund
Mit seina recht kloanan Fläch is Monaco, nochm Vatikanstaat, da kloanste Stoot vo da Wejd, hod oba de hechste Einwohnadichte vo alle Stootn.
Verwoitungsgliedarung
De Unterscheidung zwischn Staat und Stod is rein theoretisch, da Staat besteht de facto nur aus da Stod. Nach da Verfassung vo 1911 war des Fürstentum ursprünglich in drei Gmoana gliedert:
1917 san aba de drei Gmoana in oane zsamgfasst worn und geltn iatz ois Stodbezirke (Quartiers). Ois vierta Stodbezirk is Fontvieille dazuakemma, der ab in ebba 1970 im Sidwestn duach Neilandgwinnung aus'm Meer entstandn is. In da Folge san no mehra Stodbezirke entstandn.
Heit werd des Fiaschtndum in 10 Stodbezirke gliedert.
Weda
In Monaco herrscht a ognehms Mittelmääaklima, mit muidn Wintan und woarman, nia z hoassn Summan.
Sproch
As Monegassische ist a romanischa Dialekt, de wo mitm ligurischen Dialekt vom Italienischn vawandt is. Alloanige Amtssproch is aba Franzesisch. Dazua werd in Monaco aa no Italienisch und Englisch gredt.
Religion
De Remisch-Katholische Kira is de Stootskira. Monaco is da Sitz von am Erzbischof, dea wo direkt am Heiligen Stui untastejt is.
Sachsenhausen (Wertheim)
Sachsenhausen is a zu Wertheim am Main gheande Ortschoft. Auf oana Hech vo 305 m lem Eihwohna. Prägnd fias Ortsbuid is da houch übas Doaf hinaus rognde gotische Kirchtuam.
Geografie
Nochboaorte vo Sachsenhausen san Nassig, Vockenrot, Waldenhausen, Reicholzheim, Dörlesberg und Sonderriet, de olle aa zu Wertheim ghean.
Gschicht
De easchte urkundliche Eawähnung vom Ortes is aufs Joar 1178 datiat. Im Joar 1297 is a eignständige Pforrei earicht worn, 1526 is 's Doaf evangelisch worn. Am End vom Dreißigjährign Kriag 1649 hod Sachsenhausen nua 12 Monna und 16 Fraun zäit.
De heitige Kirch is 1879 eihgweiht und des Schuihaus 1906 eabaut worn. Am 1. Dezemba 1972 is Sachsenhausen zua Stod Wertheim eihgmoant worn. Im Joar 1983 is de Schui gschlossn worn. Da 1991 eihgweihte Kindagoatn befindt se im oidn Schuigebaide.
Komarne
Komarne stähd fia:
(6102) Visby
(6102) Visby is a Asteroid van middlan Haptgiatl. Ea is om 21. Meaz 1993 im Rohma van Uppsala-ESO Surveys of Asteroids and Comets om La-Silla-Observatorium vo da Eiropäischn Sidsteanwarte in Chile (IAU-Code 809) entdeckd worn. Sichtunga van Asteroid hod's voahea scho meahrane gem, zan Beispui van 10. bis 14. Oktoba 1990 unta da voalaifing Bezeichnung 1990 TV11 om Karl-Schwarzschild-Observatorium in Tautnbuag und om 31. Dezemba 1991 (1991 YQ2) on dea af'm Kitt Peak glengna Aussnstazion van Steward Observatory.
Da middlane Duachmessa van Asteroid is mid 4,473 (±0,168) km berechnd worn.
(6102) Visby is om 28. Septemba 1999 noch da schwedischn Stod Visby bnennd worn.
Buchloe
Buchloe is a Stod im schwäbischn Landkroas Ostallgai, Bayern. Es wohnan 12.568 Leit dortn (2015). De Gmoana Jengen, Lamerdingen und Waal ghearn a dazua.
Politik
Di Listn vo de Biagamoasta vo Buchloe
Zwoata und Dritta Biagamoasta san grad Irmgard Ablasser (CSU) und Manfred Beck (SPD).
Mejsuppm
A Mejsuppm oda estr. Möösuppm (dt. Mehlsuppe) is a oafoche Suppm, de wo voa oim aus Mej und Wossa bsteht. De Mehjsuppn gibts woarscheinle in iagendoana Foam praktisch ibaroi af da Wejd und se is woarscheinle tausade Joar oid. Se wor fia lange Zeid a Grundnoarungsmiddl fia de Menschheid.
A oafoche Foam vo da Mejsuppm wead aus Mej, Wossa und Milli kocht und mid Soiz gwiazt. Dozua is nacha no Broud einebrockt worn. Da Gschmo vo da Mehjsuppn ko no duach Zuadodn vabessad wean: Mid Zwiefen, Gwiaz, Graidln, Suppmgrea, Speeg oda Fleischbriah beispuisweis.
Brennsuppm
De Brennsuppm (dt. Brennsuppe) oda Eihbrennsuppm (dt. Einbrennsuppe) is a vabessade Variantn vo da oafochn Mehjsuppn. Do wead as Mehj im Pfandl mid Fettn, moast Schmoiz, goidbraun oogresst. Nach wead de sognennde Eihbrenn (dt. Mehlschwitze) in Wossa kocht. Duachs Restn hod de Suppm an bessan Gschmo und duachs Schmoiz weads vui noarhofta. Deswegn hod de Brennsuppn de uaspringliche, oafoche Mehjsuppn schnejj vadrengt.
LaTeX
LaTeX [ˈlaːtɛç] (oda [ˈlaːtɛχ]), des is a Softwärpakal, mid dem ma as Textsatzprogramm TeX vui eimpfacher hernemma kon. D'Version 2ε is grod aktuell.
Mejsuppm
Brennsuppm heit
De Brennsuppm hod in Bayern und Estreich bis heit a Tradition. Im leztn Joarhundad sogor no ois traditionejs Weihnochtsessn.
LaTeX
Des Programm TeX is von Donald E. Knuth, der wo a Professor an da Stanford-University is, entwicklt worn. Leslie Lamport hod na an Ofang vo den 1980er Joar zu dem Ding LaTeX entwicklt (im Prinzip warns grod a boar Makros). LaTeX hoast Lamport TeX. Heid nimmt ma fast imma LaTeX her, wenma TeX braucht.
Mejsuppm
Brennsuppm heit
Bekannt san heit voa oim de Bayerische Brennsuppn und de Tirola Brennsuppn. Es san Feinschmeggavariantn, de wo mid da oafochn Brennsuppn nua no de Mehjschwitzn gmoasam ham.
LaTeX
Koa WYSIWYG
Andas wia noamale Textverarbeitungen, da woma sein Text auso eigibt, wira hintahea aasdruckt wead (WYSIWYG = what you see is what you get, englisch fia wos du sigst is wos du kriagst), hod ma bei LaTeX/TeX blos a boar Texdatein, da wo ma hoid dazuaschreib wos a Üwaschrift und iagndwos andas is und LaTeX mocht dann a Übaschrift draus. Aiso bevoa das des LaTeX-System an Text draus mocht, muas den Quelkod, dem wo ma eam gem hod vaorban. Des Layout des wod hintahea rauskimmt schaud dafüa schee aus und ma konn sogor PDF-, HTML- und PostScript-Datein erzeugn lassn. Füa Diplomarbeitn oda irgnd a andas Zeig, des wod recht vui Seitn hod, is des bsondas praktisch.
Mejsuppm
Rednsoart
Wea af da Brennsupp, dahea schwimmt, is a oarma Schlucka oda a Depp. Des kimmt dohea, wei de Brennsuppn in da Neizeid a Oarmeleitessn wor. (A neiare Variantn vo dem Spruch is, auf da Nudlsuppn daheagschwumma sei .) Dea Spruch is za ana Zeid entstandn, wo de Brennsuppm neama so a dominante Roin gspuid hod.
Ritchie County, West Virginia
Ritchie County is a County in West Virginia in da USA.
Kirchberg (Gemeinde Eugendorf)
Kirchberg is a Urtschoft und a Katastralgmoa in da Gmoa Eugendorf im Bezirk Salzburg-Umgebung in Salzburg.
Maya-Atüki
Des is a Listn vo de Maya-Atüki.
Kirchberg (Gemeinde Eugendorf)
Bodnnutzung
De Katastralgmoa ist laundwirtschoftli prägt. 237 Hektar sand zum Johreswexl 1979/1980 laundwirtschoftli gnutzt gwesn und 42 Hektar woarn forstwirtschaftli gefiahrte Woidflächn. 1999/2000 is auf 238 Hektar Laundwirtschaft betriebn wordn und 45 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 230 Hektar ois laundwiatschoftliche Flächn gnutzt und Foastwirtschoft is auf 44 Hektar betriebn woarn. De duachschnittliche Bodenklimazahl vo Kirchberg is 46,6 (zum Staound 2010).
Rajon Horodok (Lwiw)
Da Rajon Horodok (ukr. : Городоцький район'/: Horodozkyj rajon; russisch : Городокский район/: Horodokski rajon) is a ukrainischa Rajon mid 73.974 Eihwohna (Stond 2004). Ea liegd im Heazn vo da Oblast Lwiw und hod a Fläch vo 727 km².
Eulenspiegel (Nestroy)
Inhoit
Da Müllamasta Mehlwurm wüll sei Mündel Lenchen söwa heirat'n, obwoi dee und da Jaga Heinrich inanaunda valiabt san. Då trifft da hintafotzate Vagabund und Intrigant Eulenspiegel im Moaktfleck'n ei': Wia da Mehlwurm in Heinrich mit'n Lenchen dawischt und ausseschmeisst, vaspricht da Eulenspiegel, dass ea dene Valiabt'n hölf'n wiad und låsst se ois Müllaknecht aungaschia'n. Da oid'n Cordula geg'nüwa gibt a se ois valiebta vakleideta Marquis aus. Dem Gutsherrn dazöhlt da Heinrich von seina unglücklich'n Liab'. Wia da Nelkenstein heat, da Eulenspiegel warat doda und mechtat sei'm Jaga zua Braut vahölf'n, packt eahm da Eahgeiz. Ea wett', dass ea mit seina List dabei früacha an Eafoig hau'm werat, owa da Eulenspiegel låcht eahm hintarrücks aus: Da Natzi bewåcht des Lenchen im Auftråg vom Mehlwurm und von da Cordula auf Schritt und Tritt, owa de listiche Peppi lenkt eahm oh'. Da Heinrich wiad in an präpariat'n Möhlfass'l in de Mühl' bråcht, damit ea se mit'n Lenchen treff'n kau, wiad owa entdeckt und vajauckt. Da Nelkenstein håt inzwisch'n irrtümli de Cordula entfüah'n låss'n, de was a füa's Lenchen g'hoit'n håt. Da Eulenspiegel bringt ollas so weit duachanaunda, dass schließlich da Mehlwurm, dea wo in Heinrich in Mühlbåch weaf'n låss'n mecht, z'weg'n dera geplant'n Gewoittåt arretiat wiad. Da Nelkenstein muass jetzt'n eisech'n, dass ea gegan Eulenspiegel kan Eafoig hå'm kau, owa ea is gean bereit, dera Hochzeit vom Heinrich und vom Lenchen zuaz'stimma. Da Mehlwurm muass si zuanich damit aa eivastaund'n eakläa'n:
Bruatzeid
Ois Bruatzeid (dt.: Brutzeit) wead in da Ornithologie jene Joareszeid bezeichnd, in dea a bstimme Oart za da Fuatpflonzung schreitd. De in de Oa bfindlichn Embryona bneting fia iahre Entwicklung gleimeßige Temparatuan, de meisd häha ois de Umgebungstemparatuan san. Ois Woambliada kenna de Vegl mid iahra Keapaweam de Entwicklung vo de Embryona iniziian (startn) und afrechteahoidn. Dozua sitzn de Ejtanvegl weahnd da gsomdn Bruatdaua af'm Nest und soang fia a gleimeßige Temparatua vo de Oa. Nochdem de Kuikn weid gnua entwickld und lemsfehig san, duachbrechn's de Oaschoij und schlupfn.
Rajon Horodok (Lwiw)
Geografie
Da Rajon liegd im Heazn vo da Oblast Lwiw und grenzd im Noadn on an: Rajon Jaworiw, im Osten on an Rajon Pustomyty, im Sidostn on an Rajon Mykolajiw, im Sidn on an Rajon Drohobytsch, im Sidwestn on an Rajon Sambir sowia im Noadwestn on an Rajon Mostyska.
Eulenspiegel (Nestroy)
Weaksg'schicht'
Vamutli zum eascht'n Moi håt da August von Kotzebue den voikstümlich'n Till Eulenspiegel in a reine Poss'nfigua vawaund'lt, und zwoa in sein' Stückl ''Eulenspiegel. Ein dramatischer Schwank in einem Akt und in zwanglosen Reimen'', druckt im 4. Joahrgaung vom Almanach dramatischer Spiele zur geselligen Unterhaltung auf dem Lande, Berlin 1806. Doda is da Eulenspiegel da dumme, jed'n Beföhl wöatlich nehmate und daduach sinnlos måchate Diena von an Quacksoiba. Des Thema vom oid'n Vuamund, dea wo sei reich's und scheen's Mündel söwa heirat'n mechtat, kummt da drin aa scho vua, olladings kennan des schlaue Madl und da Liabhåwa ohne in Eulenspiegel sei Hülf' den Vuamund üwalist'n.
Rajon Horodok (Lwiw)
Gschicht
Da Rajon is om 17. Jenna 1940 in kloanara Foam ois Tei vo da Ukrainischn SSR innahoib vo da Sowjetunion entstondn, 1962 san Teij vom Rajon Rudky worn, wejcha wiedarum noch da Afläsung vo da Oblast Drohobytsch 1959 Tei vom Rajons Komarno zuagschong griagd hod, midm Rajon vaoanigd. Seit 1991 is'a Tei vo da heíting Ukraine.
Eulenspiegel (Nestroy)
Weaksg'schicht'
In Nestroy sei Stückl håt olladings den Till Eulenspiegel vom Matthäus Stegmayer (1771–1820) ois Vualåg, des wås in dera Traditeaun vom Hanswurst aus'n Alt-Wiener Volkstheater z'Haus is. Zwoa woa in Stegmayer sei Weak – Uaauffüahrung Aufaung 1808 – zum Nestroy seina Zeit scho beinåh vagess'n, a Manuskript von dem Weakl aus'm Besitz von da Östarreichisch'n Nateonäubibliothek håt owa beim Textvagleich bewies'n, dass da Nestroy den Text då draus häufi beinåh unvaändat üwanumma håt. Olladings håt a in Stegmayer sei „Ritterlustspiel“ ins büagaliche Milieu üwatråg'n, aus'n Ritter von Bärenburg måcht ea in Herrn von Nelkenstein, de Knapp'n wea'n zu Bediente und da Buagvogt zum Föaschta. De Szene, wo da Bärenburg in Till üwatrumpf'n mecht, is aa üwanumma wua'n, vom Nestroy olladings stått da reinan Eazöhlung in da Vualåg ausfüahlich auf da Bühne doag'stöllt wua'n. Den vom Komika Anton Hasenhut (1766–1841), dem Schöpfa vom Thaddädl, g'spült'n dumman Buam Hans håt ea ois Natzi gaunz auf sei spülarischen und köapalichen Oat aupasst, so wia'r aa da Eulenspiegel auf'n dick'n Wenzel Scholz zuag'schnitt'n wua'n is.
Differenziäurechnung
Differenzian oda Ohleitn (dt.: Differenzieren bzw. Ableiten) vo ana Funktiaun is nix aundas ois wia de Steigung bstimman. Des Gegntäu davau is Integrian.
Eulenspiegel (Nestroy)
Weaksg'schicht'
Da Nestroy håt in Natzi, da Wenzel Scholz in Eulenspiegel, da Friedrich Hopp in Aumtsvogt Specht, da Franz Gämmerler in Jaga Heinrich, da Ignaz Stahl in Mülla Mehlwurm, in Nestroy sei Lebensgefährtin Marie Weiler de Magd Peppi g'spült. Da Nestroy und da Scholz hau'm eahnare Roi'n insgesaumt rund 160moi bråcht, solaung's hoit gemeinsaum auftret'n hau'm kenna.
Rajon Horodok (Lwiw)
Administrative Gliedarung
Af kommunoia Ebane is da Rajon in 2 Stodrodsgmoana, 1 Siedlungsgmoa und 27 Landrodsgmoana untateid, dena jeweis oanzlne Ortschoftn untageoadnd san.
Differenziäurechnung
De wichtigstn Ohleitungsregln san:
Eulenspiegel (Nestroy)
Weaksg'schicht'
A Origenäumanuskript vom Nestroy mit zuasätzliche Einlågblätta liegt in da Wienbibliothek im Rathaus auf. Auf'm Tit'lblattl von dem Manuskript is Till Eulenspiegel duachg'strich'n und duach Eulenspiegel oder Schabernack über Schabernack easetzt g'wes'n. De Origenäupartitur vom Adolf Müller is in da Musiksammlung von da Wienbibliothek im Rathaus (Signatur MH 695).
Rajon Horodok (Lwiw)
Administrative Gliedarung
Zan Vawoitungsgebiet ghean:
Eulenspiegel (Nestroy)
Zeidungskritik
In Nestroy sei Poss'n håt bei da Kritik a duachaus untaschiedliche Beuateulung g'håbt, wia zwaa Beispüla zeig'n:
In da Wiener Theaterzeitung vom Adolf Bäuerle aum 24. Aprül woa zum les'n: Ausdrücklich g'lobt san de Doastölla wua'n, oi'n vuarau da Wenzel Scholz ois Eulenspiegel, de Madame Fehringer ois köstliche Cordula und da Nestroy mit seina gelunganan Neb'nroi'n ois Natzi; eb'nfois eawähnt wua'n is des bummvolle Haus und da große Eafoig beim Publekum.
Stelzhamerbund
Benannt is da Varein nochm grossn Innviatla Mundoartdichta Franz Stelzhamer (29. Novemba 1802 – 14.Juli 1874) und grindd worn is a 1882 z Wean.
Zui
De Dahoidung, Feadarung und Vabroadung vo da owaestareichischn Mundoart san de Zui vom Stelzhamerbund. Im Oanzlnen:
1020
Des is a Iwablick iwas Joar 1020.
Eulenspiegel (Nestroy)
Spätare Fåchkritik
Da Otto Rommel vameakt, dass da Nestroy in seine „Dummenjungenrollen“ – da Dalkopatscho in Der gefühlvolle Kerckermeister, da Natzi im Eulenspiegel, da Tiburtius Hecht in Der Affe und der Bräutigam, da Blasius Rohr in Glück, Mißbrauch und Rückkehr, da Willibald in Die schlimmen Buben in der Schule, und aundare – net duach a naive Doastöllung von da oitassbedingt'n Bleedheit, sundan duach'n Kontrast zwisch'n dem G'sågt'n und dera Oat, wia'r a's sågt, b'sundas komisch g'wiakt håt. Da Rommel zitiat an Berlina Kritika, dea wo aunlässlich von an Gåstspül vom Nestroy üwa den Natzi g'schrieb'n håt: In dem Weak hättat da Nestroy de Hauptfigua Eulenspiegel, dea wo außa'm Nauman nix mit'm bekaunnt'n Typ'n zum tuan håt, ois lustich'n Vagabund'n, ois Tausendsassa, dea wo des Intrigia'n berufsmäßich betreibt, zeichn't. De Haundlung und de Neb'nfigua'n warat'n vom eisanan Typ'n-Repertoire vom Alt-Wiener Volkstheater und dera no älta'n Harlekinad' aus'buagt wua'n.